Luister: Die Kinderwet, gesinshereniging en pleegsorgFoto ter illustrasie. (Foto:Meghan Holmes/Unsplash) Die Christelike Maatskaplike Raad (CMR) het onlangs ŉ storie van hoop op Maroela Media gedeel, van ŉ seun wat ná sewe jaar in pleegsorg weer met sy biologiese ma herenig is. Dié seun is as sewejarige weggeneem van sy gesin omdat daar ernstige geweld in die huis was en die hele gesin deurgeloop het. Volgens Henda van der Merwe, direkteur van die CMR Gauteng-Oos, is die seun se storie egter een van hoop. Sy glo gesinne kan wel herenig word, selfs ná ŉ groot trauma en dit is ook iets waaraan maatskaplike werkers hard werk om dit moontlik te maak. Van der Merwe het met Maroela Media gesels en ŉ paar vrae beantwoord oor die verwydering van kinders uit ouerhuise, asook die gesinsherenigingsproses. Sy het meer oor die Kinderwet vertel en die rol van pleegsorgouers bespreek. Sy verduidelik in watter omstandighede daar oorweeg sal word om ŉ kind van sy of haar ouers te verwyder.